เงินบาทอ่อนชั่วคราว หลังมีแรงซื้อเงินดอลล์
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
10 ส.ค. 2554

....วารุณี สิทธิถาวร
สัปดาห์ที่ผ่านมา (812 พ.ย. 2553) เงินบาทยังคงปรับตัวในทิศทางแข็งค่า เคลื่อนไหวอยู่ในช่วง 29.4629.86 บาทต่อเหรียญสหรัฐ เทียบกับ 29.6229.99 บาทต่อเหรียญสหรัฐ ในสัปดาห์ก่อนหน้า 
ทั้งนี้ ในต้นสัปดาห์ เงินบาทอยู่ที่ระดับ 29.63 บาทต่อเหรียญสหรัฐ และมีแนวโน้มอ่อนค่าลงหลังนักลงทุนมีการขายทำกำไรระยะสั้น ขณะที่เหรียญสหรัฐมีการฟื้นตัวขึ้นหลังข้อมูลการจ้างงานในเดือน ต.ค.ออกมาค่อนข้างดี ทำให้นักลงทุนมีมุมมองในเชิงบวกต่อเศรษฐกิจสหรัฐมากขึ้น
แต่ตัวเลขอัตราการว่างงานที่ทรงตัวที่ 9.6% เป็นเดือนที่ 3 ติดต่อกัน ยังคงเป็นปัจจัยที่ทำให้นักลงทุนไม่มั่นใจนักว่าตลาดแรงงานของสหรัฐจะปรับตัวดีขึ้นในระยะอันใกล้นี้
อย่างไรก็ดี มีแรงขายเหรียญสหรัฐของกลุ่มผู้ส่งออกทองคำหลังราคาทองในตลาดโลกพุ่งขึ้นเหนือระดับ 1,400 เหรียญสหรัฐต่อออนซ์ ช่วยให้เงินบาทปรับแข็งค่าขึ้นอย่างรวดเร็วสู่ระดับ 29.50 บาทต่อเหรียญสหรัฐ ก่อนจะลดช่วงบวกลงในช่วงกลางสัปดาห์ เนื่องจากมีแรงขายทำกำไรระยะสั้นออกมา หลังจากที่เงินบาทปรับแข็งค่าขึ้นมาก 
ทั้งนี้ ตลาดยังวิตกเกี่ยวกับปัญหาทางการคลังของยุโรป ปัจจัยลบจากการร่วงลงของตลาดหุ้นเอเชียในช่วงปลายสัปดาห์ และข่าวที่ว่า ธนาคารแห่งประเทศไทย (ธปท.) กำลังศึกษาวิธีการบริหารจัดการเงินทุนไหลเข้าและเครื่องมือในการดูแลเงินทุนและพร้อมนำมาใช้หากเกิดสถานการณ์จำเป็น ส่งผลให้เงินบาทมีแนวโน้มอ่อนค่าลงและร่วงสู่ระดับ 29.80 บาทต่อเหรียญสหรัฐ ในช่วงปลายสัปดาห์
โดยนักวิเคราะห์มองว่า การปรับตัวขึ้นของเหรียญสหรัฐอาจเกิดขึ้นเพียงระยะสั้น เนื่องจากการอัดฉีดเงิน 6 แสนล้านเหรียญสหรัฐ น่าจะไปกระตุ้นให้มีการทำ Dollar Carry Trade มากขึ้น อย่างไรก็ดี เงินบาทเริ่มปรับแข็งค่าขึ้นโดยอยู่ที่ระดับ 29.50 บาทต่อเหรียญสหรัฐฯ ในช่วงบ่ายวันอังคาร จากแรงขายเหรียญสหรัฐฯ ของกลุ่มผู้ส่งออกทองคำ หลังจากที่ราคาทองคำในตลาดโลกปรับตัวขึ้นเหนือระดับ1,400 เหรียญสหรัฐฯต่อออนซ์ บวกกับความวิตกเกี่ยวกับปัญหาหนี้สินและปัญหาการคลังของไอร์แลนด์ทำให้นักลงทุนมีการเข้าซื้อทองคำในฐานะสินทรัพย์ปลอดภัยมากขึ้น และช่วยหนุนให้เงินบาทปรับตัวขึ้นได้ แม้ต้องเผชิญกับปัจจัยลบจากการร่วงลงของตลาดหุ้นและการเข้าแทรกแซงตลาดอย่างต่อเนื่องของธปท.
ช่วงปลายสัปดาห์ เงินบาทอ่อนค่าลงสู่ระดับ 29.55 บาทต่อเหรียญสหรัฐ ในช่วงเช้าวันพุธ โดยปรับอ่อนค่าลงตามสกุลเงินภูมิภาค เนื่องจากนักลงทุนมีการขายทำกำไรระยะสั้น หลังจากที่ค่าเงินภูมิภาคมีการปรับแข็งค่าขึ้นมากในช่วงที่ผ่านมา ขณะเดียวกันยังเกิดจากเงินเหรียญสหรัฐมีการฟื้นตัวขึ้นอย่างต่อเนื่อง โดยนักลงทุนเริ่มกลับเข้าซื้อดอลลาร์สหรัฐมากขึ้น
เงินบาทที่ร่วงลงสู่ระดับ 29.62 บาทต่อเหรียญสหรัฐในช่วงบ่ายวันพฤหัสบดี และยังคงมีแนวโน้มอ่อนค่าลงสู่ระดับ 29.80 บาทต่อเหรียญสหรัฐในวันศุกร์ เนื่องจากมีแรงซื้อคืนเงินเหรียญสหรัฐเข้ามาในตลาดอย่างต่อเนื่อง หลังเงินเหรียญสหรัฐดีดตัวกลับค่อนข้างเร็วในตลาดต่างประเทศจากความกังวลเกี่ยวกับความสามารถในการชำระหนี้ของไอร์แลนด์ และปัจจัยลบจากการร่วงลงของตลาดหุ้น ขณะเดียวกันการแทรกแซงตลาดโดยการเข้าซื้อดอลลาร์สหรัฐของ ธปท.ยังเป็นอีกปัจจัยที่เร่งให้เงินบาทอ่อนค่าลงอย่างรวดเร็ว สำหรับสัปดาห์นี้ ตลาดมุ่งความสนใจไปที่การประชุมสุดยอดผู้นำกลุ่ม G20 ซึ่งคาดว่าจะการพูดคุยถึงผลกระทบจาการดำเนินมาตรการ QE2 ของสหรัฐฯ ที่มีต่อการค้าโลกและตลาดปริวรรตเงินตรา หลังเริ่มมีเสียงวิจารณ์มากขึ้นว่าการดำเนินมาตรการผ่อนคลายของสหรัฐฯ มีผลไม่มากนักต่อการกระตุ้นเศรษฐกิจ แต่กลับสร้างความเสี่ยงด้านเงินเฟ้อในอนาคต อีกทั้งการอ่อนค่าของเหรียญสหรัฐฯ นำไปสู่ความไม่สมดุลให้กับการค้าโลกในช่วงต่อไป 
นอกจากนี้ เงินบาทยังได้รับผลกระทบจากการร่วงลงของตลาดหุ้นไทยท่ามกลางความกังวลว่าทางการจะมีการควบคุมการปล่อยสินเชื่อในตลาดอสังหาริมทรัพย์ ซึ่งฉุดให้ตลาดหุ้นไทยร่วงลงกว่า 12 จุด เช่นเดียวกับเงินบาทที่ร่วงลงสู่ระดับ 29.62 บาทต่อเหรียญสหรัฐฯ ขณะเดียวกันการแทรกแซงตลาดโดยการเข้าซื้อเหรียญสหรัฐฯของธปท.ยังเป็นอีกปัจจัยที่เร่งให้เงินบาทอ่อนค่าลงอย่างรวดเร็วในช่วงปลายสัปดาห์
สำหรับสัปดาห์นี้ (1519 พ.ย. 2553) สายงานธุรกิจตลาดทุนมองว่า เงินบาทยังมีแนวโน้มแข็งค่าขึ้นต่อเนื่องจากสัปดาห์ก่อนหน้า โดยคาดว่าสัปดาห์นี้จะปรับตัวในช่วง 29.5029.90 บาทต่อเหรียญสหรัฐ เทียบกับ 29.4629.86 บาทต่อเหรียญสหรัฐ ในสัปดาห์ก่อนหน้า
ทั้งนี้ คาดว่านักลงทุนยังคงมุ่งความสนใจไปที่ปัญหาหนี้สินของประเทศในยุโรป ซึ่งสร้างแรงกดดันต่อภาวะการลงทุนในสินทรัพย์เสี่ยง แต่จะเป็นปัจจัยบวกให้เหรียญสหรัฐปรับแข็งค่าขึ้น 
ขณะเดียวกัน นักลงทุนยังต้องติดตามดูปัจจัยในประเทศ โดยเฉพาะต้องติดตามว่า ธปท.จะมีการประกาศมาตรการดูแลการเคลื่อนย้ายเงินทุนเพิ่มเติมหรือไม่ เนื่องจากความเห็นเกี่ยวกับการศึกษามาตรการดูแลเงินทุนของ ธปท.อาจจะสร้างความกังวลให้กับตลาด และส่งผลให้เงินบาทปรับอ่อนค่าลงได้ 
อย่างไรก็ตาม มาตรการเก็บภาษีจากการลงทุนในพันธบัตรของนักลงทุนต่างชาติที่กระทรวงการคลังออกมาในช่วงกลางเดือน ต.ค.ที่ผ่านมา ไม่สามารถยับยั้งการแข็งค่าของเงินบาทได้ตามที่มีการคาดการณ์ไว้ก่อนหน้านี้